**Гинтер Фелингер** (германски: Günther Fehlinger; Линц, 1968) е австриски економист и лобист на ЕУ и НАТО. Тој е познат по своите екстремни антисрпски ставови и застапување за независност на Косово и Метохија.

Биографија
----------

Роден е во 1968 година во австрискиот град Линц. Дипломирал на Виенскиот универзитет за економија и бизнис.

Работел во невладини организации низ Европа.

Од 2005 година, Гинтер е фокусиран на економските реформи и политиката на МСП во европските земји во транзиција, главно во Косово и Метохија, Албанија и Украина.

Тој е поборник за проширување на НАТО пактот и Европската унија (ЕУ).

Антисрпски ставови
------------------

Фелингер е познат по своите екстремни антисрпски ставови кои ги објавува на социјалните мрежи. Тој побара Србија да ја признае независноста на Косово и Метохија, да воведе санкции кон Русија, да се закачи украинското знаме на зградата на Претседателството на Србија во Белград и хотел Москва да се преименува во Хотел Киев. Тој при посетата на Белград побара споменикот на Милица Ракиќ да се замени со споменик на Медлин Олбрајт и се сликаше со НАТО и албанското знаме. Тој објави слика со знамето на НАТО во Белград на годишнината од почетокот на НАТО агресијата врз СР Југославија и по тој повод му се заблагодари на НАТО за бомбардирањето. Тој е во добри односи со адвокатот Чедомир Стојковиќ, кој беше гостин на конференција во Белград.

Постапката на Фелингер го предизвика гневот на српската јавност и дијаспората, по што во јавноста беа објавени неговиот телефонски број и адресата во Виена. По овој настан Фелингер изјавил дека цела ноќ добивал заканувачки пораки од „српските екстремисти".

Антимакедонски ставови
----------------------

Тој предложи Македонија да ги укине државните празници кои Бугарија ги смета за провокативни, како што се Денот на македонската револуционерна борба и Ден на востанието на Македонија. Тој побара и Македонија да почне да го одбележува 4 април како Ден на НАТО.

Наводи
------

1. 1 2  Кнежевић, Весна (2022-01-23). „Кад историчари заћуте а хушкачи проговоре". *Нови Стандард* (српски). Посетено на 2023-03-31.
2. ↑  „Gunther Fehlinger". *Investment Management Exhibition* (англиски). Посетено на 2023-03-31.
3. 1 2  „Gunther Fehlinger". *Visegrad Insight* (англиски). Посетено на 2023-03-31.
4. ↑  „КО ЈЕ АУСТРИЈАНАЦ КОЈИ ЖЕЛИ ДА ПРЕИМЕНУЈЕ ХОТЕЛ "МОСКВА"? Пореклом Албанац - лобира за лажну државу и против Русије у Кине". *NOVOSTI* (српски). Посетено на 2023-03-31.
5. ↑  „Аустријски НАТО екстремиста поново провоцира: Уместо Милице Ракић споменик за Мадлен Олбрајт". *RT Balkan* (српски). Посетено на 2023-03-31.
6. 1 2  „Srbi pisali Austrijancu koji je u Beogradu raširio zastavu NATO-a". *www.atvbl.rs* (босански). Посетено на 2023-03-31.
7. ↑  „Најомраженија личност Гунтер Фехлингер у Србији је био гост Чедомира Стојковића, који дели исте ставове као и Гунтер!". *Васељенска ТВ* (српски). 2023-03-25. Посетено на 2023-03-31.
8. ↑  „Фелингер предлага да се откажеме од историјата: Празниците 11-ти и 23-ти октомври се навредливи за Бугарија". *Lider.mk*. Архивирано од изворникот на 2023-04-06. Посетено на 2023-04-06.
9. ↑  „ФЕЛИНГЕР: Македонија да го прогласи Денот на НАТО за официјален празник | arhiva.iNFOMAX.mk" (англиски). Посетено на 2023-04-06.